[pic] | KOMISIJA EVROPSKIH SKUPNOSTI |

Bruselj, 2.8.2005

KOM(2005)358 končno

POROČILO KOMISIJE SVETU

o uporabi Priloge X h kadrovskim predpisom(Uredba Sveta št. 3019/1987 z dne 5. oktobra 1987)Leto 2004

UVOD

V skladu s členom 101a kadrovskih predpisov Priloga X določa, brez vpliva na druge določbe teh kadrovskih predpisov, posebne določbe in določbe o odstopanju, ki se uporabljajo za uradnike, napotene v tretjo državo.

V skladu z določbami člena 14 Priloge X „Komisija vsako leto Svetu predloži poročilo o uporabi te priloge in zlasti o določitvi stopnje nadomestila za življenjske razmere v skladu s členom 10“.

Od 1. januarja 1988 je Komisija pripravila štirinajst poročil. Zadevajo obdobja oktober 1987–december 1988, 1989, 1990–1991, 1992, 1993, 1994, 1995, 1996, 1997–1998, 1999, 2000, 2001, 2002 in 2003.

POGLAVJE 1 SPLOŠNE DOLOČBE

Člen 1: Zaposlovanje

V delegacijah[1] je bilo 31. decembra 2004 1008 uradnikov/začasnega osebja (31. decembra 2003 jih je bilo 951).

Število zaposlenih se je leta 2004:

- povečalo za:

- 117 delovnih mest v okviru „4. faze“ decentralizacije.

- dve delovni mesti A za začasno okrepitev osebja (Indija, Kenija).

- in zmanjšalo za:

- 60 delovnih mest v okviru širitve.

- Dve mesti v okviru predčasne upokojitve.

31. decembra 2004 je bilo 896 teh mest zasedenih v delegacijah. 112 prostih delovnih mest je predstavljalo 11,11 % zaposlenih v primerjavi z 12,41 % (118 prostih delovnih mest) leta 2003.

V letu 2004 se je izvedlo ali začelo veliko število postopkov zunanjih zaposlitev: 33 uspešnih kandidatov natečaja, ena medinstitucionalna premestitev iz Evropskega parlamenta in pet zaposlitev začasnega osebja. Štiri mesta za začasno osebje so bila 31. decembra 2004 predvidena v postopku zaposlitve.

Člen 2: Mobilnost

Rotacija

Rotacija je leta 2004 zajela 196 uradnikov (140 leta 2003), ki so vpisani na seznam za rotacijo, in povzročila:

- 60 premestitev iz delegacije v delegacijo (40 leta 2003);

- 89 premestitev iz delegacije na sedež (65 leta 2003);

- 15 prenehanj funkcije (7 leta 2003),

- 32 uradnikov je ostalo v kraju napotitve (28 leta 2003).

Načelo menjavanja kraja napotitve med delegacijami in sedežem je povzročilo:

- 89 premestitev iz delegacije na sedež (65 leta 2003);

- 94 premestitev iz sedeža na delegacije (63 leta 2003).

V okviru rotacije je bilo torej leta 2004 skupaj 258 premestitev (v primerjavi s 175 leta 2003).

Prerazporejanje

Dve mesti sta bili prerazporejeni:

- eno mesto A je bilo iz Slonokoščene obale prerazporejeno v Liberijo;

- eno mesto „floater“ B (uradnik, zaposlen na sedežu, ki zagotavlja nujno podporo v delegacijah v težavah) je bilo preoblikovano v mesto vodje administracije (Savdska Arabija).

Člen 3: Dopolnilno usposabljanje

Leta 2004 je odločitev o dopolnilnem usposabljanju zajela 57 uradnikov Zunanje službe, ki so bili v okviru politike rotacije ponovno dodeljeni sedežu v enega izmed generalnih direktoratov skupine Relex.

ODDELEK 2: OBVEZNOSTI

ČLEN 4: Opravljanje delovnih nalog na kraju napotitve

Za ta člen ni pripomb.

Člen 5: Namestitev

Konec leta 2004 je Generalni direktorat za zunanje odnose dokončal delo o namestitvenih standardih, ki se uporabljajo v tretjih državah. Od takrat imajo vse delegacije (razen na Kubi) standarde za najem stanovanja v svojih državah gostiteljicah. Hkrati se je upravna odgovornost prenesla na delegacije.

POGLAVJE 3: DELOVNI POGOJI

Členi 6, 7 in 9: Letni dopusti

Uradniki na delovnih mestih v tretjih državah si še naprej prizadevajo za koriščenje svojih pravic in zmanjšanje prevelikih prenosov dopusta, da bi se tako ravnali po priporočilih sedeža. Vendar je treba upoštevati, da sta dekoncentracija in decentralizacija uprave, čeprav ju spremlja povečanje števila zaposlenih, v tem trenutku prinesla dodatno delovno obremenitev, ki je uradnikom do neke mere preprečila, da bi si vzeli želeno število dni dopusta

Spodnja preglednica kaže, da so se prenosi dopustov 815 uradnikov za več kakor 14 dni, računano v odstotkih, povečali v primerjavi s predhodnim proračunskim letom (47,12 % proti 43,56 %), prav tako kakor prenosi dopustov od 36 do 50 dni (5,89 % proti 4,95 %). Kar zadeva prenose dopustov od 36 do 70 dni je bilo prav tako zabeleženo povečanje: 1,41 % leta 2003 proti 3,44 % leta 2004.

Stanje prenosov letnih dopustov |

Število uradnikov | Prenosi v letu 2002/2003 | Prenosi v letu 2003/2004 |

Manj kot 14 dni | 399 | 431 |

56,44 % | 52,88 % |

Več kot 14 dni | 308 | 384 |

43,56 % | 47,12 % |

Od 14 do 35 dni | 253 | 298 |

35,79 % | 36,56 % |

Od 36 do 49 dni | 35 | 48 |

4,95 % | 5,89 % |

Od 50 do 70 dni | 10 | 28 |

1,41 % | 3,44 % |

Več kot 70 dni | 10 | 10 |

1,41 % | 1,23 % |

Skupaj uradnikov | 707 | 815 |

ČLENA 8 IN 9(2): IZREDNA DODELITEV DOPUSTA ZA ODDIH

V okviru običajnega proračunskega leta se je Komisija 25. marca 2004 odločila, da izjemoma dodeli dopust za oddih za leto 2004 samo za kraje napotitve, kjer veljajo življenjske razmere za „posebno težke“, pri čemer se je oprla na parametre, ki se uporabljajo za letno določitev nadomestila za življenjske razmere in za kraje, ki so razglašeni za krizne.

Zaradi nadaljevanja stroge uporabe pogojev iz člena 8 Priloge X je bila ta pravica leta 2004 dodeljena 30 krajem (glej Prilogo I) v primerjavi z 24 v letu 2003. Za krizne kraje se pravica dodeljuje sorazmerno z dejanskim trajanjem krize.

POGLAVJE 4 NAGRAJEVALNI SISTEM IN PREJEMKI SOCIALNE VARNOSTI

RAZDELEK 1: NAGRAJEVALNI SISTEM IN DRUŽINSKI DODATKI

ČLEN 10(1): NADOMESTILO ZA žIVLJENJSKE RAZMERE

Komisija je 12. februarja 2004 določila stopnje nadomestila za življenjske razmere (NŽR) za proračunsko leto 2004, kakor so povzete v preglednici v Prilogi II:

- eno zvišanje (z 10 % na 15 %): Argentina;

- eno zvišanje (s 25 % na 35 %): Slonokoščena obala;

- sedem novih krajev napotitve: Armenija (35 %), Salvador (25 %), Honduras (25%), Kirgizistan (35 %), Nova Zelandija (10 %), Tadžikistan (35 %), Jemen (35%).

Od uvedbe spremenjenih kadrovskih predpisov z veljavnostjo od 1. maja 2004 se NŽR določa po naslednji lestvici: 10, 15, 20, 25, 30, 35 in 40 %. Samodejna uporaba novih odstotnih skupin v spremenjeni različici člena 10 je privedla do posodobitve stopenj NŽR za proračunsko leto 2004. Nove stopnje so začele veljati 1. maja 2004 in so prikazane v Prilogi III.

- devet zvišanj (s 25 na 30 %): Zelenortsko otočje, Etiopija, Indija, Laos, Mozambik, Šrilanka, Tanzanija, Vietnam in Zambija;

- devet zmanjšanj (s 35 na 30 %: Albanija, Burkina Faso, Kambodža, Džibuti, Gvajana, Haiti, Indonezija, Mali in Pakistan;

- osem zvišanj (s 35 % na 40 %): Afganistan, Bangladeš, Srednjeafriška republika, Liberija, Papua Nova Gvineja, Sierra Leone, Sudan in Čad.

Polletno proračunsko obdobje je prav tako začelo veljati 1. julija 2004 (sklep organa za imenovanja z dne 25. novembra 2004) za naslednje kraje napotitve:

- eno zvišanje (s 15 % na 20 %): Malezija;

- dve zvišanji (z 20 % na 25 %): Savdska Arabija in Bolivija;

- eno zvišanje (s 25 % na 30 %): Nepal;

- dve zvišanji (s 30 % na 35 %): Gvajana in Haiti.

Člen 10(2): Dodatno nadomestilo

Leta 2004 se je na podlagi odločitev Komisije in organa za imenovanja dodatno nadomestilo nakazalo uradnikom v spodaj navedenih krajih napotitve:

Delegacija | Datum začetka veljavnosti | Nadomestilo (%) | Število zadevnih uradnikov u |

Haiti (Port-au-Prince) | 24. 2. 2004 od 25. 2. 2004 do 17. 3. 2004 od 18. 3. 2004 do 22. 3. 2004 | 5 10 5 | 3 |

Savdska Arabija (Riad) | od 16. 7. 2004 | 5 | 1 |

Slonokoščena obala (Abidžan) | 7. 11. 2004 od 8. 11. 2004 | 5 10 | 8 |

ČLENA 11 IN 12: POSTOPKI IZPLAčILA OSEBNIH PREJEMKOV

Kar zadeva valuto za izplačilo osebnih prejemkov v letu 2004, so povprečja odstotkov za zadevne uradnike naslednja:

- 76 % se je odločilo za izplačilo plače v eurih ob uporabi člena 11 Priloge X h kadrovskim predpisom;

- 21 % je zahtevalo izplačilo dela osebnega prejemka v lokalni valuti. Med temi je 32 % zahtevalo zgornjo mejo, ki jo predvidevajo notranje direktive v zvezi s členom 12 Priloge X h kadrovskim predpisom (80 %), drugi so zahtevali med 15 in 64 %;

- Nazadnje, 3 % jih je na podlagi ustreznih dokazil zahtevalo izplačilo dela osebnega prejemka v valuti, ki ni valuta kraja napotitve, ob uporabi drugega pododstavka člena 12 Priloge X h kadrovskim predpisom (Angola, Gruzija, Kazahstan, Demokratična republika Kongo, Rusija in Ukrajina).

Člen 13: Korekcijski faktorji

Svet je 5. oktobra 2004 sprejel Uredbo št. 1785/2004[2] z dne 5. oktobra 2004 o določitvi korekcijskih faktorjev, ki se uporabljajo od 1. januarja 2004, in 4. februarja 2005 Uredbo št. 257/2005[3] o določitvi korekcijskih faktorjev, ki se uporabljajo od 1. julija 2004 za osebne prejemke uradnikov Evropskih skupnosti, napotenih v tretje države.

Poleg tega je Komisija 4. junija 2004[4] sprejela Sklep o prilagoditvi korekcijskih faktorjev, ki se uporabljajo od 1. avgusta, 1. septembra, 1. oktobra, 1. novembra in 1. decembra 2003, ter 22. decembra 2004[5] Sklep o prilagoditvi korekcijskih faktorjev, ki se uporabljajo od 1. februarja, 1. marca, 1. aprila, 1. maja in 1. junija 2004 za osebne prejemke uradnikov Evropskih skupnosti, napotenih v tretje države.

V letu 2004 sta se GD RELEX in Eurostat dogovorila o določitvi postopka za izračun korekcijskih faktorjev, ki naj bi po eni strani izboljšal časovno spremljanje korekcijskih faktorjev v državah, v katerih so življenjski stroški razmeroma visoki (kar zmanjšuje pogostost dražjih geografskih raziskovalnih primerjav), in po drugi strani omogočil uporabo alternativnih zanesljivih virov (npr. OZN) pri spremljanju korekcijskih faktorjev v državah, v katerih so življenjski stroški strukturno nižji kot v Bruslju (kar omogoča nadaljnje prihranke)

Po tem dogovoru se je proračun za obdobje 2005–2009 zmanjšal na raven letnega proračuna iz začetka uporabe Priloge X.

Člen 15: Dodatek za izobraževanje

Celotni znesek, ki je bil izplačan kot dodatek za izobraževanje, je znašal 2 474 791,35 EUR za leto 2003/2004. Treba je popraviti navedeni znesek v poročilu 2003, ki je znašal 2 558 938,95 EUR namesto 4 371 421,80 EUR.

Ohranil se je sistem dodelitve predplačil za dodatke za izobraževanje v korist uradnikov, ki so imeli posebno visoke stroške za izobraževanje. Vsi ta predplačila, ki so bila dodeljena za šolsko leto 2003/2004, so bila urejena v predvidenih rokih.

Zaradi vsesplošnega povečanja stroškov šolnin je Komisija odobrila prekoračitev zgornje meje, zlasti za Japonsko, Washington in New York.

Vendar so bile te prekoračitve odobrene izjemoma samo za otroke, ki se šolajo v kraju napotitve v mednarodni šoli, ki izdaja evropska/mednarodna maturitetna spričevala, in da se zagotovi nepretrgano šolanje. Zato in v skladu z načelom nepretrganega študija je tudi šest uradnikov na dopolnilnem usposabljanju na podlagi Priloge X lahko izkoristilo prekoračitev zgornje meje v šolskem letu 2003/2004. Celotni znesek, ki je bil izplačan iz naslova prekoračitve zgornje meje za šolsko leto 2003/2004, je znašal 271 110,40 EUR.

Člen 16: Nadomestila za namestitev in ponovno namestitev

Celotni znesek, ki je bil nakazan v okviru nadomestil za namestitev (za uradnike, premeščene iz sedeža v delegacijo ali iz ene delegacije v drugo) in ponovno namestitev (za uradnike, ki bodo dokončno prenehali z opravljanjem funkcije v delegaciji), znaša 2 440 382,86 EUR za leto 2004 (v primerjavi z 2 766 468,64 EUR v letu 2003).

Kljub povečanju števila premestitev osebja je zmanjšanje izvršenih plačil v letu 2004 delna posledica dejstva, da enota ne dodeljuje več predplačil za stroške namestitve od začetka veljavnosti reforme 1. maja 2004.

Ta znesek je bil razdeljen tako:

- Nadomestila za namestitev

- 1 862 217,30 EUR za plačila, izvršena v Belgiji,

- 165 501,41 EUR za plačila v lokalni valuti kraja napotitve uradnika z uporabo ekonomske paritete (zveza med korekcijskim faktorjem in menjalnim tečajem).

- Nadomestila za ponovno namestitev

- 105 536,64 EUR za vrnitev na delovno mesto v Belgiji,

- 310 127,51 EUR za plačila v lokalni valuti države ponovne namestitve uradnika z uporabo ekonomske paritete.

RAZDELEK 2: PRAVILA O POVRAČILU STROŠKOV

ČLEN 17: POVRAčILO IZDATKOV ZA PRESELITEV POHIšTVA IN DEJANSKIH STROšKOV NAMESTITVE ZA URADNIKA, KI V ISTEM KRAJU NAPOTITVE NIMA VEč OPREMLJENEGA STANOVANJA, KI MU GA JE ZAGOTAVLJALA INSTITUCIJA.

Ta člen v letu 2004 ni bil uporabljen.

Člen 18: Začasna nastanitev

284[6] Leta 2004 je bilo sprejetih 284 odločb o odobritvi začasne nastanitve (187 leta 1998, 163 leta 1999, 195 leta 2000, 184 leta 2001, 318 leta 2002 in 270 leta 2003).

ČLEN 19: SLUžBENA VOZILA/KILOMETRINA

Do odobritve novih standardov za vozni park se še vedno uporabljajo pravila o uporabi vozil iz leta 1996, spremenjena leta 1998.

Znesek kilometrine se ni spremenil (0,26 EUR/km in 0,36 EUR/km za vozila na štirikolesni pogon).

ČLEN 20: POTNI STROšKI, KI NASTANEJO ZARADI DOPUSTOV ZA ODDIH

Potni stroški, ki nastanejo zaradi dopustov za oddih, so bili povrnjeni za razdaljo med krajem napotitve in krajem oddiha, ki ga je določila Komisija. V primeru odstopanja od kraja oddiha je bilo povračilo izvršeno v okviru tega stroška. Stroški, nastali leta 2004, so znašali 659 644 EUR.

ČLEN 21: POVRAčILO STROšKOV PREVOZA OSEBNIH PREDMETOV, SELITEV, SKLADIščENJA POHIšTVA

Leta 2004 je bilo 415 preselitev (266 leta 1998, 237 leta 1999, 278 leta 2000, 324 leta 2001, 358 leta 2002 in 331 leta 2003) na podlagi pravil o preselitvi osebnih predmetov, ki so bila prenovljena leta 1997 in so začela veljati leta 1998.

ČLEN 23: POVRAčILO NAJEMNINE, KADAR URADNIK NE UPORABLJA STANOVANJA, KI MU GA ZAGOTAVLJA INSTITUCIJA.

Leta 2004[7] je bilo 31 primerov uporabe člena 23 (10 leta 1999, 8 leta 2000, 7 leta 2001, 31 leta 2002 in 40 leta 2003).

RAZDELEK 3: SOCIALNA VARNOST

ČLEN 24(3): REPATRIACIJA IZ NUJNIH ALI ZELO NUJNIH ZDRAVSTVENIH RAZLOGOV

Leta 2004 je Zdravstvena služba odobrila 44 repatriacij iz zdravstvenih razlogov, od tega 40 nujnih (skupno število nujnih evakuacij znaša 68, ker so bile nekatere osebe, ki so potrebovale posebno oskrbo, evakuirane večkrat) in štiri zelo nujne.

Letna premija SOS Air Ambulance je znašala 15 525 EUR za leto 2004.

Člen 25: „nezgodno“ kritje vzdrževanih družinskih članov uradnikov

Leta 2004 je bilo vloženih 5 dosjejev „nezgoda“ v okviru zavarovanja vzdrževanih družinskih članov uradnikov.

PRILOGA I

DOLOČITEV PRAVIC DO DOPUSTA ZA ODDIH (Člen 8 Priloge X) Datum začetka veljavnosti: 1. januar 2004

ZA NADOMESTILA ZA ŽIVLJENJSKE RAZMERE |

Število dni in obdobij | Kraj napotitve | Kraj oddiha |

15 dni | Afganistan | Bruselj (Belgija) |

v največ treh obdobjih | Bangladeš | Puket (Tajska) |

(NŽR > ali = 12 točk) | Liberija | Dakar (Senegal) |

Papua Nova Gvineja | Darwin (Avstralija) |

Srednjeafriška republika | Libreville (Gabon) |

Sierra Leone | Dakar (Senegal) |

Sudan | Mombasa (Kenija) |

Čad | Dakar (Senegal) |

10 dni | Alžirija | Casablanca (Maroko) |

v največ dveh obdobjih | Angola | Windhoek (Namibija) |

(NŽR = 11 točk) | Armenija | Dunaj (Avstrija) |

Kongo | Libreville (Gabon) |

Gruzija | Dunaj (Avstrija) |

Gvineja | Dakar (Senegal) |

Mavretanija | Casablanca (Maroko) |

Niger | Libreville (Gabon) |

Demokratična republika Kongo | Libreville (Gabon) |

5 dni | Burundi | Mombasa (Kenija) |

v največ enem obdobju | Kamerun | Libreville (Gabon) |

(NŽR = 10 točk) | Slonokoščena obala* | Dakar (Senegal) |

Gvineja Bissau | Dakar (Senegal) |

Salomonovi otoki | Brisbane (Avstralija) |

Kazahstan | Frankfurt (Nemčija) |

Kirgizistan | Frankfurt (Nemčija) |

Nigerija | Libreville (Gabon) |

Ruanda | Mombasa (Kenija) |

Tadžikistan | Frankfurt (Nemčija) |

Togo | Libreville (Gabon) |

Jemen | Dubaj (Združeni arabski emirati) |

* Glej tudi spodaj (dodatek, dodeljen v času trajanja krize leta 2003). |

ZA DRŽAVO V KRIZI LETA 2004 |

Število dni in obdobij | Kraj napotitve | Kraj oddiha |

15 dni v največ treh obdobjih | Kolumbija (NŽR = 6 točk, Kriza = 11 mesecev leta 2003) | Miami (Združene države Amerike) |

10 dni v največ dveh obdobjih | Slonokoščena obala* (NŽR = 10 točk, Kriza = 9,5 mesecev leta 2003) | Dakar (Senegal) |

5 dni v največ enem obdobju | Ni na voljo. |

PRILOGA II

SEZNAM KRAJEV NAPOTITVE IN STOPNJE NADOMESTILA ZA ŽIVLJENJSKE RAZMERE (Člen 10 Priloge X) Datum začetka veljavnosti: 1. januar 2004

35 % | 25 % | 20 % | 15 % | 10 % | Brez nadomestila |

Afganistan | Benin | Nekdanja jugoslovanska republika Makedonija | Južna Afrika | Avstralija | Kanada |

Albanija | Zelenortsko otočje | Savdska Arabija | Argentina | Barbados | Ciper |

Alžirija | Kitajska | Bolivija | Bocvana | Brazilija | Združene države Amerike (New York) |

Angola | Cisjordanija - Območje Gaze | Bosna in Hercegovina | Čile | Hrvaška | Združene države Amerike (Washington) |

Armenija | Kolumbija | Bolgarija | Kostarika | Estonija | Malta |

Bangladeš | Egipt | Južna Koreja | Hongkong | Madžarska | Norveška |

Burkina Faso | Salvador | Kuba | Jamajka | Latvija | Švica |

Burundi | Ekvador | Gabon | Japonska (Tokio) | Litva |

Kambodža | Eritreja | Izrael | Jordanija | Maroko |

Kamerun | Etiopija | Lesoto | Libanon | Mavricij |

Kongo | Gambija | Mehika | Malezija | Namibija |

Slonokoščena obala | Gana | Romunija | Nova Kaledonija | Nova Zelandija |

Džibuti | Gvatemala | Srbija in Črna gora | Paragvaj | Poljska |

Gruzija | Honduras | Svazi | Senegal | Dominikanska republika |

Gvineja | Otočje Fidži | Sirija | Singapur | Češka republika |

Gvineja Bissau | Indija | Tajska | Tajvan | Slovaška |

Gvajana | Japonska (Naka) | Vanuatu | Turčija | Slovenija |

Haiti | Kenija | Zimbabve | Trinidad in Tobago |

Salomonovi otoki | Laos | Tunizija |

Indonezija | Madagaskar | Urugvaj |

Kazahstan | Malavi |

Kirgizistan | Mozambik |

Liberija | Nepal |

Mali | Nikaragva |

Mavretanija | Uganda |

Niger | Peru |

Nigerija | Filipini |

Pakistan | Rusija |

Papua Nova Gvineja | Šrilanka |

Srednjeafriška republika | Surinam |

Demokratična republika Kongo | Tanzanija |

Ruanda | Ukrajina |

Sierra Leone | Venezuela |

Sudan | Vietnam |

Tadžikistan | Zambija |

Čad |

Togo |

Jemen |

PRILOGA III

SEZNAM KRAJEV NAPOTITVE IN STOPNJE NADOMESTILA ZA ŽIVLJENJSKE RAZMERE (Člen 10 Priloge X) Datum začetka veljavnosti: 1. maja 2004

40 % | 35 % | 30 % | 25 % | 20 % | 15 % | 10 % | Brez nadomestila |

Afganistan | Alžirija | Albanija | Benin | Nekdanja jugoslovanska republika Makedonija | Južna Afrika | Avstralija | Kanada |

Bangladeš | Angola | Burkina Faso | Kitajska | Savdska Arabija | Argentina | Barbados | Združene države Amerike (New York) |

Liberija | Armenija | Kambodža | Cisjordanija - Območje Gaze | Bolivija | Bocvana | Brazilija | Združene države Amerike (Washington) |

Papua Nova Gvineja | Burundi | Zelenortsko otočje | Kolumbija | Bosna in Hercegovina | Čile | Hrvaška | Norveška |

Srednjeafriška republika | Kamerun | Džibuti | Egipt | Bolgarija | Kostarika | Jordanija | Švica |

Sierra Leone | Kongo | Etiopija | Salvador | Južna Koreja | Hongkong | Maroko |

Sudan | Slonokoščena obala | Gvajana | Ekvador | Kuba | Jamajka | Mavricij |

Čad | Gruzija | Haiti | Eritreja | Gabon | Japonska (Tokio) | Namibija |

Gvineja | Indija | Gambija | Izrael | Libanon | Nova Zelandija |

Gvineja Bissau | Indonezija | Gana | Lesoto | Malezija | Dominikanska republika |

Salomonovi otoki | Laos | Gvatemala | Mehika | Nova Kaledonija | Trinidad in Tobago |

Kazahstan | Mali | Honduras | Romunija | Paragvaj | Tunizija |

Kirgizistan | Mozambik | Otočje Fidži | Srbija in Črna gora | Senegal | Urugvaj |

Mauritius | Pakistan | Japonska (Naka) | Svazi | Singapur |

Niger | Šrilanka | Kenija | Sirija | Tajvan |

Nigerija | Tanzanija | Madagaskar | Tajska | Turčija |

Demokratična republika Kongo | Vietnam | Malavi | Vanuatu |

Ruanda | Zambija | Nepal | Zimbabve |

Tadžikistan | Nikaragva |

Togo | Uganda |

Jemen | Peru |

Filipini |

Rusija |

Surinam |

Ukrajina |

Venezuela |

* Nakateri uradniki, ki so po širitvi ostali v novih državah članicah, bodo upravičeni do NŽR, kakor je bilo določeno pred širitvijo, v začasnem obdobju največ 15 mesecev od 1. maja 2004.

[1] Delovna mesta uradnikov/začasnega osebja v delegacijah sestavljajo: a) uradna dodelitev Zunanje službe (982 delovnih mest za leto 2004), b) delovna mesta „floater“ za posebne ad hoc naloge (štiri delovna mesta), c) delovna mesta, ki jih zagotovijo generalni direktorati izven skupine RELEX (22 delovnih mest na dan 31. 12. 2004). Ta delovna mesta ostajajo dodeljena seznamu zaposlenih njihovih matičnih GD, vendar se delno ali v celoti financirajo iz proračuna Zunanje službe.

[2] UL L 317, 16.10.2004, str. 1.

[3] UL L 46, 17.2.2005, str. 1.

[4] UL L 207, 10.6.2004, str. 13.

[5] UL št. 396, 31.12.2004, str. 49.

[6] Na podlagi 103 prejetih odgovorov delegacij.

[7] Na podlagi 103 prejetih odgovorov delegacij.